Ĉu vi estas juna eŭropano, entuziasmas pri politiko Eŭrop-nivele kaj dezirus reprezenti Esperanton kaj TEJO en la Eŭropa Parlamento, kie estos aliaj 7000 junuloj el la tuta kontinento kaj pens-manieroj? EYE 2016 estas la perfekta evento por vi!
#000001
Junaj, entuziasmaj kandidatoj estas serĉataj por partopreni la plej grandan aranĝon de la Forumo Junulara Eŭropa, EYE, kiu okazos 20-22 de majo en Strasburgo, Francio.
#000002
EYE estas okazaĵo por 7000 eŭropaj junuloj, kiuj prezentas diversajn junularajn organizojn. La celo de la okazaĵo estas konvinki politikistojn kaj politikajn partiojn doni pli da atento al temoj kiuj gravas por junuloj (kiel edukado, moviĝeblo, senlaboreco, daŭripoveco).
#000003
Kompreneble, kiel TEJO ni petos specialan atenton por lingva justeco kaj internacia komunikado. Tion ni faros per diversaj agadoj kaj per nia partopreno en la komunaj programeroj. TEJO estas partnero de YO!Fest, la junulara politika festivalo kiu okazos tiukadre, ni tie povos okazigi kursojn, diskut-rondojn kaj diversajn programerojn.
#000004
Repagon de la ir- kaj reven-vojaĝkostoj al Strasburgo
Tranokton ĉe esperantistoj en proksimeco de la urbo
Eblon partopreni la organizadon de YO!Fest kune kun internacia teamo
Retan trejnadon de TEJO pri eksteraj rilatoj (deviga)
Plurajn materialojn por informiĝi pri temoj rilate al eŭropa junularo, junulara agado kaj politiko
Konsilojn kaj materialojn por plibonigi vian komunik-kapablojn, angle kaj Esperante
#000006
Esti pli ol 18-jaraĝa de la 20-a de majo kaj malpli ol 31-jaraĝa ĝis la 25-a de majo (2016)
Esti sociema, tolerema, vojaĝe sendependa kaj malferma
Preti aktive kunlabori por la sukcesa kunrealigo de YO!Fest
Loĝi en lando de Eŭropa Unio aŭ najbaroj
regi la anglan kaj Esperanton almenaŭ je B2 nivelo (aŭ plibonigi ilin ĝis tiu nivelo ĝis antaŭ la komenco de la evento)
povi partopreni la tutan eventon (20a kaj 21a de majo), kun alveno unu tagon pli frue kaj revenon unu tagon poste (ekde la 19a ĝis la 22a de majo)
#000008